Source: http://drustvo-krizemkrazem.si/?id=4
Timestamp: 2017-06-28 12:19:02+00:00
Document Index: 7974310

Matched Legal Cases: ['SODIŠČE ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

... je polmilijonsko argentinsko pristaniško mesto in morsko letovišče ob Atlantskem oceanu v provinci Buenos Aires. V Mar del Plati se je npr. rodil sloviti argentinski skladatelj tangov, Astor Piazzolla. Čestitke, Danijel Piaf (Deja Filipan)!	O društvuStatut društva
Na osnovi 9., 20. in 33. člena Zakona o društvih (Uradni list RS, št. 60/95 in 89/99) je skupščina DRUŠTVA KRIŽEMKRAŽEM na ustanovni seji društva dne 19.05.2001 sprejela: PRAVILA DRUŠTVA KRIŽEMKRAŽEM
I - SPLOŠNE DOLOČBE 1. člen
Ime društva je: DRUŠTVO KRIŽEMKRAŽEM Sedež in naslov društva je: Gabrnik, Gubčeva ulica 2,2314 Zgornja Polskava 2. člen Društvo KRIŽEMKRAŽEM (v nadaljnjem besedilu: društvo) je prostovoljno, samostojno in nepridobitno združenje fizičnih oseb, ki se združujejo zaradi skupnega interesa igranja in popularizacije igre križemkražem ali so kako drugače povezani s to igro. 3. člen Društvo ima svoj žig in znak.
Žig je pravokotne oblike in je sestavljen iz zrcalno postavljenih dveh velikih črk K. Zgoraj je med podaljšanima stebloma črk K napisana beseda DRUŠTVO. Med krakoma črk K pa je v kvadratu, ki predstavlja igralno polje, diagonalno razporejena beseda KRIŽEMKRAŽEM. Vse črke imena DRUŠTVO KRIŽEMKRAŽEM so v obliki igralnih ploščic. Znak društva je podoben žigu, le da ni enobarven. Upravni odbor društva je pooblaščen, da pri določitvi znaka (logotipa) društva uporabi vseh pet barv igralne plošče: belo, črno, zeleno, rdečo in rumeno.
Društvo je pravna oseba zasebnega prava in deluje na območju Republike Slovenije.
Delovanje društva je javno in demokratično. Vse prireditve društva so javne. Društvo sodeluje z vsemi javnimi institucijami na osnovi vzajemnega spoštovanja in na enakopravnih načelih v interesu svojega članstva. Društvo samostojno uresničuje cilje in naloge, ki so v skladu z zakoni, predpisi, temi pravili, interesi in potrebami članov. 6. člen
Društvo obvešča svoje člane: - preko glasila društva;- na rednih sestankih društva; - s pravico vpogleda v zapisnike organov društva; - preko sredstev javnega obveščanja; - na druge načine.
II - NAMEN, NALOGE IN OSNOVNA DEJAVNOST DRUŠTVA 7. člen
Namen: - združevanje občanov, ki se ukvarjajo z igro križemkražem; - skrb za popularizacijo igre križemkražem, zlasti med šolsko mladino; - razširjanje dejavnosti društva, zlasti v okviru ugankarstva. 8. člen
Naloge in osnovna dejavnost: - organiziranje letnega ciklusa mesečnih turnirjev za naslov državnega prvaka, vključno z zaključnim velikim in malim masters turnirjem; - organiziranje dodatnih (ne)tekmovalnih srečanj ali turnirjev, ki bi prispevali k popularizaciji igre; - organiziranje predstavitev igre križemkražem s propagiranjem in širjenjem dejavnosti društva; - organiziranje delovanja šolskih krožkov; - organiziranje medšolskega tekmovanja križemkražemskih ekip; - seznanjanje mentorjev krožkov z načinom dela v krožkih; - izdajanje brezplačnega glasila s turnirskimi rezultati in ostalimi informacijami; - soizdajanje in prodaja igralnih kompletov; - predstavljanje društva, njegovih dejavnosti, igre same in turnirskih rezultatov na straneh medmrežja; - razvijanje tudi drugih ugankarskih zvrsti, podobnih igri križemkražem. 9. člen Društvo se ukvarja tudi s pridobitno dejavnostjo v skladu z Zakonom o društvih in ostalimi predpisi. Pridobitne dejavnosti so: - soizdajanje in prodaja igralnih kompletov igre križemkražem; - založništvo literature (bilteni, revije, knjige, internet), ki je neposredno povezana z osnovnimi dejavnostmi društva, za člane društva in širšo javnost. Presežek prihodkov nad odhodki, ki ga društvo doseže z neposrednim opravljanjem pridobitne dejavnosti iz tega člena, se sme uporabiti le za doseganje osnovnih ciljev in nalog iz 7. in 8. člena teh pravil. 10. člen
Zaradi uresničevanja ciljev na vzgojnoizobraževalnem področju sodeluje društvo tudi z vzgojnoizobraževalnimi ustanovami in zavodi.
III - ČLANSTVO
Član društva lahko postane vsak državljan Slovenije, kakor tudi državljan druge države, ki ima v Republiki Sloveniji stalno prebivališče ali začasno prebivališče več kot eno leto, in ki se ukvarja z igro križemkražem, je njen ljubitelj ali je kako drugače povezan z njo. Za to je potrebno da: - izrazi željo, da postane član društva; - sprejme ta pravila in se po njih ravna; - poravna redno letno članarino; - ni bil trajno izključen iz društva. Ko pristopnik izpolni pristopno izjavo in plača letno članarino, tudi formalno postane član društva. Ob prvi včlanitvi v društvo ali ob spremembi teh pravil je društvo dolžno dati vsakemu članu po en izvod pravil. Če se v društvo včlani mladoletnik do dopolnjenega 7. leta starosti, podpiše pristopno izjavo njegov zakoniti zastopnik, od mladoletnikovega 7. leta do dopolnjenega 15. leta starosti pa mora zakoniti zastopnik pred njegovim vstopom v društvo podati pisno soglasje. Člani, ki niso dopolnili osemnajst let starosti in študentje do šestindvajsetega leta starosti, plačujejo znižano članarino. 12. člen Članstvo v društvu preneha: - če član društva upravnemu odboru pošlje pisno izjavo o izstopu; - če član kljub opominu po izteku roka, določenega v opominu, ne plača članarine za tekoče leto; - z izključitvijo po rednem postopku pred častnim razsodiščem društva; - s smrtjo člana. Člani so za kršitve storjene v izvrševanju društvenih nalog odgovorni pred častnim razsodiščem društva. Za kršitev se šteje nespoštovanje teh pravil in sklepov organov društva ter vsako ravnanje, ki prizadene interese in ugled društva, še zlasti pa: - kršitve dolžnosti, nalog in pravic naštetih v 14. in 15. členu teh pravil; - razni očitki, žalitve in spori med člani v zvezi z dejavnostmi društva. 13. člen
Društvo ima redne in častne člane. Društvo ima lahko tudi simpatizerje. 14. člen Dolžnosti in naloge članov društva so: - da spoštujejo ta pravila; - da redno plačujejo članarino; - da volijo člane v organe društva; - da izvršujejo sklepe skupščine društva in organov društva; - da varujejo ugled društva; - da prenašajo svoje znanje na mlajše generacije; - da sodelujejo v delu društva brez zahteve po denarnem nadomestilu za porabljen čas; - da skrbno čuvajo in upravljajo z društvenim premoženjem; - da v igri križemkražem vselej dosledno upoštevajo igralna pravila in igrajo po pravilih "fair playa". 15. člen Pravice članov društva so: - da volijo in so voljeni v vse organe društva; - da sodelujejo pri delu organov društva; - da dajejo predloge organom društva; - da sodelujejo na vseh prireditvah društva; - da uživajo vse ugodnosti, ki jim jih daje članstvo v društvu. - da so seznanjeni s programom in poslovanjem ter finančno-materialnim poslovanjem društva - da se jim povrnejo stroški v zvezi z delom društva (kilometrina, dnevnica in drugi). 16. člen Za posebne zasluge na področju dejavnosti društva, za marljivo in predano delo v društvu, lahko prejmejo člani poleg družbenih še društvene pohvale in nagrade. Vsa priznanja poda skupščina društva na predlog svojih članov. Priznanja so:
- ustna pohvala; - pisna pohvala; - denarna nagrada za opravljeno delo; - imenovanje za častnega člana. Častni člani so lahko sponzorji, donatorji in simpatizerji, ki so s svojimi prispevki pripomogli k dobrobiti društva. Naziv častnega člana lahko podeli društvo tudi članu, ki ima velike zasluge za razvoj in razširjanje dejavnosti društva. Naziv podeljuje skupščina društva na predlog upravnega odbora društva.
IV - ORGANI DRUŠTVA
Organi društva so: - skupščina; - upravni odbor; - nadzorna komisija; - častno razsodišče. 18. člen Organe društva voli skupščina društva vsako četrto leto. Volitve so lahko javne ali tajne. O načinu volitev odloči skupščina društva. Mandatna doba vseh organov društva je štiri leta. Število zaporednih mandatnih dob ni omejeno. SKUPŠČINA DRUŠTVA 19. člen
Skupščina društva je najvišji organ društva, ki jo sestavljajo vsi redni in častni člani društva. Skupščina se skliče redno vsako leto. Izredna skupščina pa se skliče po potrebi za rešitev važnih, pomembnih in neodložljivih zadev. Vse seje skupščine so javne.
Redno skupščino skliče upravni odbor društva vsaj 15 dni pred zasedanjem skupščine. Izredno skupščino skliče upravni odbor na svojo pobudo, na zahtevo nadzorne komisije društva ali na zahtevo najmanj 1/3 članov društva. Zahteva po sklicu izredne skupščine mora biti podana pisno s podpisi članov nadzorne komisije ali s podpisi najmanj 1/3 članov društva. Upravni odbor mora sklicati izredno skupščino v roku 10 dni od datuma podanega pisnega zahtevka. Če upravni odbor ne skliče izredne skupščine v tem roku, jo skliče nadzorna komisija ali skupina predlagateljev sklica sama.
Skupščino vodi predsednik društva do izvolitve delovnega predsedstva. Organi skupščine so: - delovno predsedstvo, ki ga sestavljajo predsednik delovnega predsedstva in dva člana; - zapisnikar in overovatelj zapisnika; - verifikacijska komisija; - kandidacijska komisija (po potrebi); - volilna komisija (po potrebi).
Skupščina je sklepčna, če je ob predvidenem času začetka navzočih več kot polovica članov društva. Če ob napovedanem času ni navzoča več kot polovica članov, se skupščina odloži za 30 minut in se nato nadaljuje, če je prisotnih vsaj 1/3 članov društva. Če tudi po 30 minutah čakanja skupščina ni sklepčna, se le-ta ponovno skliče z istim dnevnim redom v roku 15 dni. 23. člen
Sklepe sprejema skupščina z navadno večino glasov navzočih članov društva. 24. člen
Redna skupščina na svojem zasedanju rešuje vsa vprašanja, ki so v zvezi s poslovanjem društva, zlasti pa: - razpravlja o delu izvršnega odbora, nadzorne komisije društva in častnega razsodišča; - voli predsednika, tajnika in blagajnika društva; - voli organe društva, jih odpokliče in razrešuje; - voli delegate v institucije in zveze s katerimi društvo sodeluje; - obravnava finančno in materialno poslovanje društva; - sprejema program dela društva, sprejema finančni načrt in zaključni račun; - sprejema druge akte društva; - odloča o vstopu v članstvo in izstopu društva v raznih institucijah in zvezah;- odloča o sponzorstvu in drugih oblikah promocije svoje dejavnosti; - odloča o drugih zadevah. UPRAVNI ODBOR DRUŠTVA
Če je v društvo včlanjenih do vključno 15 članov, opravljajo vsi člani naloge organov društva in izvolijo zastopnika društva. Zastopnik društva opravlja enake naloge kakor predsednik društva. Upravni odbor šteje 5 članov. Sestavljajo ga: 1. predsednik upravnega odbora, ki je istočasno predsednik ter zastopnik društva; 2. tajnik društva; 3. blagajnik društva; 4. član; 5. član.
Upravni odbor se sestaja po potrebi. Skliče ga predsednik, v njegovi odsotnosti pa tajnik društva. Upravni odbor mora o sklicu svoje seje seznaniti nadzorno komisijo in ji po potrebi dati vse zahtevane podatke.
Seje upravnega odbora so sklepčne, če je prisotnih več kot polovica članov upravnega odbora. Sklepi se sprejemajo z večino glasov navzočih. Če so prisotni 4 člani, velja pri glasovanju v primeru neodločenega rezultata tista odločitev, za katero je glasoval predsednik. Seje upravnega odbora so javne. Udeleženci seje, ki niso člani upravnega odbora, lahko sodelujejo v razpravi, nimajo pa pravice glasovati o sklepih upravnega odbora društva.
Upravni odbor pripravlja vse tekoče, organizacijske, upravne in administrativne naloge društva, zlasti pa: - sklicuje skupščino in pripravi material zanjo; - pripravlja predloge pravil in drugih aktov društva; - pripravlja predloge za finančni načrt društva; - imenuje občasne komisije za izvršitev posameznih nalog, ki so za svoje delo odgovorne upravnemu odboru društva; - skrbi za finančna sredstva društva in za njegovo materialno-finančno poslovanje; - določa višino, rok in način plačila članarine; - izvaja vse druge naloge ter naloge in sklepe skupščine društva.
Predsednik Predsednik upravnega odbora je hkrati predsednik društva in zastopnik društva. Zastopa in predstavlja društvo pred državnimi in drugimi organi in institucijami v državi in tujini. Predsednik je odgovoren za delovanje društva v skladu s temi pravili in pravnim redom države. Za svoje delo odgovarja upravnemu odboru, nadzorni komisiji in skupščini društva. 29. člen
Tajnik Tajnik društva vodi administrativne posle društva. Piše zapisnike, vodi celoten arhiv in dopisovanje, vodi evidenco o članstvu, piše kroniko, in nadomešča predsednika v njegovi odsotnosti. Za svoje delo odgovarja upravnemu odboru, nadzorni komisiji in skupščini društva.
Blagajnik Blagajnik društva vodi finančno in materialno poslovanje društva v skladu z 41. členom teh pravil. Blagajnik upravlja z žiro računom društva. Pobira članarino, vodi seznam pobrane članarine, izstavlja račune, plačuje račune, ki so pred tem odobreni s podpisom predsednika (ali tajnika v odsotnosti predsednika) ter vodi blagajniško knjigo. Svoje delo opravlja, kot je opredeljeno v 41. členu teh pravil, v skladu z računovodskim standardom 33 za društva. Blagajnik o svojem delu pisno poroča med letom upravnemu odboru, enkrat letno pa skupščini društva.
Za svoje delo odgovarja upravnemu odboru, nadzorni komisiji in skupščini društva. 31. člen
Člana upravnega odbora Člana upravnega odbora skrbita za vse naloge, naložene s strani upravnega odbora društva ali skupščine društva. Te ne smejo segati v področja, ki jih obravnavajo drugi člani upravnega odbora. Za svoje delo odgovarjata upravnemu odboru, nadzorni komisiji in skupščini društva. NADZORNA KOMISIJA DRUŠTVA
Nadzorna komisija društva je sestavljena iz treh članov, ki jih izvoli skupščina društva. Člani nadzorne komisije ne morejo biti istočasno člani nobenega drugega organa društva. Člani med seboj izvolijo predsednika. Za svoje delo odgovarja skupščini društva. 33. člen
Naloga nadzorne komisije je, da spremlja delo upravnega odbora med dvema skupščinama in da opravlja stalen nadzor nad finančno-materialnim poslovanjem društva. Finančno-materialno poslovanje društva mora pregledati vsaj enkrat letno. Nadzorna komisija je odgovorna skupščini in ji mora poročati najmanj enkrat letno. 34. člen
Nadzorna komisija sprejme sklepe, če so na seji prisotni vsi trije člani. Odloča večina. Člani nadzorne komisije se lahko udeležijo sej upravnega odbora društva, sodelujejo v razpravi, vendar nimajo pravice glasovati o sklepu upravnega odbora. ČASTNO RAZSODIŠČE DRUŠTVA 35. člen
Častno razsodišče društva sestavljajo trije člani in dva namestnika članov častnega razsodišča društva, ki jih izvoli skupščina društva. Predsednika častnega razsodišča izvolijo člani sami med seboj. Častno razsodišče je za svoje delo odgovorno skupščini društva. 36. člen
Častno razsodišče razsoja o kršitvah, kot je to navedeno v 12. členu teh pravil. Za prestopke se smiselno uporabljajo določbe kazenskega zakona Republike Slovenije in delovno-pravne zakonodaje. Častno razsodišče prične redni postopek na osnovi pisne prijave kršitve pravil, ki jo lahko poda vsak član društva. Postopek začne najkasneje 30 dni od dneva prejema prijave. V prvem krogu obravnave najprej oceni ali je pristojno, da obravnava prijavo. Če ni, potem z utemeljitvijo prijavo vrne članu in zaključi postopek. Če pa je pristojno, prične drugi krog obravnave. V njem, poleg pisne prijave, pokliče na razgovor vse v spor vpletene strani. Prav tako pa se posvetuje z vsemi za katere sodi, da lahko osvetlijo prekršek. Častno razsodišče sprejme sklepe, če so na seji prisotni vsi trije člani ali namestnika in če zanje glasujeta vsaj dva člana. 37. člen
Na osnovi dejstev in dokazanega prekrška častno razsodišče izreče: - opomin; - pisni opomin; - izključitev iz društva. Vse ukrepe mora podati pisno. Opomin se izreče članu v primeru, če je kršil ta pravila. Pisni opomin se izreče članu, če je namerno in grobo kršil ta pravila in se tak ukrep oceni kot dovolj vzgojen. Izključitev iz članstva se izreče članu, če ponovno namerno in grobo krši ta pravila, ki namerno goljufa člane društva, dela materialno ali drugo škodo društvu.
Član društva, nad katerim je bil izrečen ukrep častnega razsodišča društva, ima pravico do pritožbe v roku 8 dni po prejemu pisnega obvestila o ukrepu. Pritožbo naslovi na skupščino društva, ki odloča kot drugostopenjski organ. Ta jo lahko pozitivno reši ali pa jo zavrne. Če jo zavrne, se postopek zaključi. V - FINANČNO IN MATERIALNO POSLOVANJE
Društvo pridobiva sredstva za svoje delovanje: - s članarino; - iz naslova materialnih pravic in dejavnosti društva; - z darili in volili (donacije); - s prispevki sponzorjev; - iz javnih sredstev; - iz drugih virov. Društvo ima tudi svoje premoženje, ki se vpiše v inventurno knjigo. 40. člen
Z društvenim premoženjem upravlja upravni odbor društva v skladu s temi pravili, sklepi skupščine, v skladu s programom in letnim finančnim načrtom ter na osnovi veljavnih zakonov. Sredstva pridobljena iz pridobitne dejavnosti se lahko uporabijo samo za namene iz osnovne dejavnosti društva. Če se ustvari pri dejavnosti društva presežek prihodkov nad odhodki, se ta presežek uporabi za izvajanje osnovne dejavnosti društva. Vsaka delitev premoženja med njegove člane je nična. 41. člen Finančno-materialno poslovanje društva je javno in dostopno vsakemu članu. Opravlja se v skladu z računovodskim standardom 33 za društva. Denarno poslovanje se opravlja preko bančnega žiro računa. Finančne in materialne listine podpisuje predsednik društva ali drug član društva, ki ga določi upravni odbor. 42. člen
Društvo ima lahko sponzorje in donatorje, ki so lahko fizične ali pravne osebe in društvu finančno, materialno ali kako drugače pomagajo. Sponzorji in donatorji lahko sodelujejo na sejah upravnega odbora, nimajo pa pravice odločanja in glasovanja.
VI - PRENEHANJE DRUŠTVA
Društvo preneha obstajati in delovati: - po volji članov, s sklepom skupščine društva z navadno večino navzočih članov; - po samem zakonu, z odločbo pristojnega organa, če društvo dejansko preneha delovati ali če deluje v nasprotju s pravnim redom Republike Slovenije. 44. člen
Če društvo preneha obstajati in delovati po volji članov društva, se s sklepom opredeli: - način poravnave vseh zaostalih obveznosti društva; - naziv in naslov po dejavnosti sorodnega društva, na katerega se prenese preostalo premoženje društva; - da se morebitna proračunska sredstva vrnejo v proračun. Zastopnik društva pa mora v roku 30 dni obvestiti o tem sklepu pristojni organ. 45. člen
Če društvo ne ravna v skladu z 28. in 29. členom Zakona o društvih in če ni opredeljen sklep po 44. členu teh pravil, odloči o prenosu premoženja v skladu s predpisi o likvidaciji pravnih oseb zasebnega prava določen pristojni državni organ. VII - PREHODNE IN KONČNE DOLOČBE
46. člen Upravni odbor društva je pooblaščen, da sprejema spremembe in dopolnitve teh pravil in o tem poroča skupščini društva na prvi redni ali izredni seji. 47. člen
Ta pravila je sprejela skupščina društva dne 19. 05. 2001. Za tolmačenje teh pravil je pristojen upravni odbor društva.
Veljati začnejo z dnem, ko jih potrdi upravni organ, pristojen za registracijo društev Upravne enote Slovenska Bistrica. Zgornja Polskava, dne 19.05.2001 Predsednik društva: Peter SKRBIŠ Društvo KRIŽEMKRAŽEM © 2007
Gubčeva ulica 2, Gabernik, 2314 Zgornja Polskava Tel.: 02/803-66-79 ali 040/79 79 64El. naslov: peter.skrbis@siol.net; peter.trkman@ef.uni-lj.siSpletna stran: http://www.drustvo-krizemkrazem.si	Coding · Matjaž Hladnik